paragraph_text: Plymouth je de iure glavni grad britanskog prekomorskog posjeda Montserrata. Grad je četiri stoljeća bio jedina luka na otoku. Između 1995. i 1997. Plymouth je značajno stradao zbog učestalih erupcija vulkana Soufrière.<ref>proleksis.lzmk.hr, "Montserrat", pristupljeno 24. kolovoza 2013. U kolovozu 1997. niz snažnih erupcija odnio je nekoliko života i primorao stanovništvo na iseljavanje. Cijelo mjesto prekriveno je slojem vulkanskog pepela debljine 1.5 m. Plymouth je danas grad duhova, ali je i dalje službeno glavni grad Montserrata jer još nije pronađena odgovarajuća zamjena. Upravno središte privremeno je preseljeno na sjever, u selo Brades.